เตรียมตัวกู้ซื้อบ้าน
นับว่าเป็นข่าวดีที่ผู้ที่ต้องการซื้อบ้านหลังแรก ซึ่งรัฐบาลออกมาตรการกระตุ้นอสังหาริมทรัพย์ 3 มาตรการสำคัญ คือ 1.ให้ธนาคารอาคารสงเคราะห์ (ธอส.) ปล่อยกู้ให้กับประชาชนที่ต้องการที่อยู่อาศัย วงเงิน 1 หมื่นล้านบาท อัตราดอกเบี้ยปีแรก 3.5% สิ้นสุด ธ.ค. 2559 2.ลดภาษีการโอนจาก 2% เหลือ 0.01% และค่าจดจำนองจาก 1% เหลือ 0.01% และ 3.มาตรการทางภาษีที่ประชาชนสามารถนำ 20% ของมูลค่าที่อยู่อาศัย นำมาลดหย่อนภาษีบุคคลธรรมดาเป็นระยะเวลา 5 ปี โดยให้เริ่มตั้งแต่วันที่ 31 ธ.ค. 2559
15 ต.ค. 2558

นับว่าเป็นข่าวดีที่ผู้ที่ต้องการซื้อบ้านหลังแรก ซึ่งรัฐบาลออกมาตรการกระตุ้นอสังหาริมทรัพย์ 3 มาตรการสำคัญ คือ 1.ให้ธนาคารอาคารสงเคราะห์ (ธอส.) ปล่อยกู้ให้กับประชาชนที่ต้องการที่อยู่อาศัย วงเงิน 1 หมื่นล้านบาท อัตราดอกเบี้ยปีแรก 3.5% สิ้นสุด ธ.ค. 2559 2.ลดภาษีการโอนจาก 2% เหลือ 0.01% และค่าจดจำนองจาก 1% เหลือ 0.01% และ 3.มาตรการทางภาษีที่ประชาชนสามารถนำ 20% ของมูลค่าที่อยู่อาศัย นำมาลดหย่อนภาษีบุคคลธรรมดาเป็นระยะเวลา 5 ปี โดยให้เริ่มตั้งแต่วันที่ 31 ธ.ค. 2559 
การตัดสินใจจะซื้อบ้านเป็นเรื่องสำคัญเรื่องหนึ่งของชีวิต ถ้าเราไม่รวยขั้นเศรษฐีมีเงินสดไปซื้อบ้าน จะต้องใช้ไปกู้เงินเพื่อมาผ่อนชำระบ้าน ซึ่งผูกพันเกือบทั้งชีวิต
วันนี้แม่ไม้การเงินขอแนะนำการเตรียมพร้อมการกู้ซื้อบ้าน
อันดับแรกประเมินตัวเอง ก่อนจะซื้อบ้านและกู้เงินจะต้องประเมินกำลังซื้อของตัวเองจากรายได้ที่มีอยู่ว่าสามารถซื้อบ้านราคาเท่าใด ผ่อนได้เท่าไรต่อเดือน เบื้องต้น
- ธนาคารให้เงินวงเงินกู้ 15-40 เท่าของรายได้ เช่น รายได้สุทธิ 1.5 หมื่นบาท จะกู้ได้ประมาณ 6-8 แสนบาท ซึ่งปัจจุบันก็มีโปรแกรมที่จะคำนวณวงเงินกู้และเงินงวดชำระหนี้ต่อเดือนได้คร่าวๆ
- ธนาคารกำหนดเงินงวดต่อเดือน 25-30% ของรายได้ เช่น รายได้ 2 หมื่นบาท ควรผ่อน 5,000-6,000 บาท
- วงเงินกู้สถาบันการเงินจะต้องให้เงินกู้ประมาณ 70-80% ของราคาประเมิน 
- ระยะเวลาการให้กู้สุงสุด 30 ปี ซึ่งระยะเวลาการกู้ยาว ผู้กู้จะผ่อนต่อเดือนน้อยแต่ต้องเสียดอกเบี้ยสูง ในขณะที่ถ้ากู้ระยะสั้นจะต้องจ่ายเงินผ่อนต่อเดือนสูง 
- อายุของผู้กู้เมื่อรวมกับจำนวนปีที่ขอกู้แล้ว จะต้องไม่เกิน 70 ปี
- กรณีที่กู้คนเดียวไม่ผ่านก็จะต้องหาผู้กู้ร่วม ซึ่งอาจจะเป็นคู่สมรส บิดามารดา พี่น้อง หรือบุตร
- พิจารณาเลือกสถาบันการเงินที่ให้เงื่อนไขที่ดีที่สุด เปรียบเทียบอัตราดอกเบี้ยเงินกู้ ซึ่งจะต้องมองระยะยาว ไม่ใช่ดอกเบี้ยต่ำในปีแรกๆ และในปีต่อไปดอกเบี้ยสูง
นี่เป็นตัวอย่างหนึ่งของการตรวจสอบความพร้อมก่อนกู้เงินซื้อบ้าน ซึ่งล่าสุดรัฐบาลได้มอบหมายให้ ธอส.ที่จะผ่อนปรนเงื่่อนไขการกู้เงินซื้อบ้านมากขึ้น ก็ถือว่าเป็นโอกาสที่ดีสำหรับผูู้ที่ต้องการกู้ซื้อบ้าน